**ELŐTERJESZTÉS**

Budapest Főváros II. Kerület Önkormányzat Képviselő-testülete részére

2023.3.30.

Készítette: Juhász Veronika, képviselő

**Tisztelt Képviselő-testület!**

A Régiók Európai Bizottsága felhívást hirdetett fiatal választott politikusok 2023. évi programja keretében.

A programba olyan helyi vagy regionális szinten megválasztott politikusokat várnak az EU bármely tagállamából, akik 1983. január 1-je után születtek, jó angol nyelvtudással rendelkeznek, és elkötelezettek a 2024 tavaszáig zajló programban való részvételre.

A programban való részvételért nem jár juttatás. A jelentkezés 2023 április 10-ig lehetséges.

A program célja, hogy a résztvevők kapcsolatokat építsenek képviselt területeik számára, bevált gyakorlatokról, uniós jogszabályokról és az uniós finanszírozási lehetőségekről tájékozódjanak és tájékoztassanak.

A résztvevők bekapcsolódnak a Régiók Európai Bizottsága munkájába, és találkoznak, vitát folytathatnak további RB-tagokkal és más helyi, regionális és európai politikusokkal.

Azt gondolom, hogy ez egy jó lehetőség a II. kerület számára, hogy a helyi ügyeinket európai szintre vetítve, egy delegált képviselőn keresztül naprakészek lehessünk az EU-s lehetőségeket tekintve, és ezzel is előre mozdítsuk a kerület érdekeit.

Tisztelt Képviselő-testület!

A jelentkezési kritériumoknak megfelelek, és a fenti célok iránt motivált vagyok.

Ezért ezúton tisztelettel jelentkezem a feladatra, és javaslom a Képviselő-testületnek, hogy delegálja személyemet a feladatra, mint a II. kerületi Önkormányzat helyi képviselőjét.

**Határozati javaslat**

A Képviselő-testület úgy dönt, hogy a Régiók Európai Bizottsága 2023. évi YEP-programjába (Young Elected Politician programme), a programban foglalt feladatok ellátására helyi képviselőt delegál, Juhász Veronika személyében.

A Képviselő-testület döntésével felhatalmazza Juhász Veronika képviselőt, hogy a YEP-program részére legkésőbb április 10-i határidővel felvételi jelentkezését megküldje.

Budapest, 2023.3.30.